bluuebunny/crossref_metadata_2025 huggingface dataset:
Συσχέτιση κεντρικού πάχους κερατοειδούς με πάχος οπτικών ινών και των παραμέτρων της οπτικής θηλής με HRT II στην οφθαλμική υπερτονία και στους διαφόρους τύπους γλαυκώματος
Authors: Πίτσας Χρήστος
Published: September 2021

ΣΚΟΠΟΣ: Να συγκρίνουμε και να συσχετίσουμε τις παραμέτρους τηςκεφαλής του οπτικού νεύρου που λαμβάνονται με το HRT με ταελλείμματα (σκοτώματα) που εντοπίστηκαν από την short-wavelengthautomatic perimetry (SWAP) σε οφθαλμούς με οφθαλμική υπερτονία(OHT).ΜΕΘΟΟΣ: Η μελέτη περιελάμβανε με τυχαία επιλογή τον έναοφθαλμό από 146 διαδοχικούς ασθενείς με οφθαλμική υπερτονία. Όλοι οιασθενείς που περιελήφθησαν στην μελέτη είχαν αξιόπιστα οπτικά πεδία,SWAP και μετρήσεις HRT που πραγματοποιήθηκαν εντός 2 εβδομάδων.Οι οφθαλμοί κατηγοριοποιήθηκαν ως φυσιολογικοί ή παθολογικοί,σύμφωνα με τα κριτήρια του οπτικού πεδίου και του Moorfieldsregression analysis MRA για το HRT.ΑΠΟΤΕΛΕΣΜΑΤΑ: Η ανάλυση της συσχέτισης μεταξύ των δεικτώντου οπτικού πεδίου { mean deviation (MD), pattern standard deviation(PSD) και corrected pattern standard deviation (CPSD)} και τωνπαραμέτρων του HRT έγινε με τη χρήση του Spearman correlationcoefficient (r) και η συμφωνία μεταξύ των εξετάσεων, για τονχαρακτηρισμό των οφθαλμών, υπολογίστηκε με την τιμή k.Αποτελέσματα: Η μέση ηλικία των ασθενών ήταν 53 ± 10,5 χρόνια καιτο μέσο πάχους του κεντρικού κερατοειδούς (CCT) ήταν 559 ± 37 μm.Είκοσι-εννέα οφθαλμοί (19,9%) είχαν σκοτώματα στην SWAP. Είκοσιεννέα οφθαλμοί (19,9%) είχαν φυσιολογικό HRT. Έξι οφθαλμοί (4,1%)είχαν φυσιολογικό HRT και σκοτώματα στην SWAP. Άλλοι εννέαοφθαλμοί (6,2%) είχαν "οριακό" HRT και σκοτώματα στη SWAP .Το k statistic είναι 0,116 (ρ = 0,12), και έτσι υπάρχει μια πολύ χαμηλήσυμφωνία μεταξύ των δύο μεθόδων. εν ανιχνεύθηκε στατιστικάσημαντική συσχέτιση μεταξύ των παραμέτρων της HRT και τωνπαραμέτρων της SWAP.ΣΥΜΠΕΡΑΣΜΑΤΑ: Τα σκοτώματα στην SWAP μπορεί να συνυπάρχουν με βλάβες του οπτικού δίσκου που ανιχνεύει το HRT σεοφθαλμούς με οφθαλμική υπερτονία. Στους περισσότερους οφθαλμούς,ωστόσο, οι δύο μέθοδοι ανιχνεύουν διαφορετικές χαρακτηριστικά τουγλαυκώματος.
Αλγοριθμικά παίγνια και στρατηγικές με έμφαση στις διαπραγματεύσεις
Authors: Ζαχαράκης Ευάγγελος
Published: September 2021

Η διατριβή «Αλγοριθμικά παίγνια και στρατηγικές με έμφαση στις διαπραγματεύσεις», πραγματεύεται την εφαρμογή της θεωρίας των παιγνίων στις διαπραγματεύσεις και στην επίλυση συγκρούσεων. Αφού κάνουμε μια συνολική επισκόπηση της θεωρίας παιγνίων και εξηγήσουμε την έννοια της ισορροπίας κατά Nash, και τον τρόπο σχηματισμού συλλογικής γνώμης, εξετάζουμε τη λύση του διαπραγματευτικού προβλήματος κατά Nash, και ακολουθώντας την μοντελοποίηση των διαπραγματεύσεων από τον Rubinstein, παρουσιάζουμε εφαρμογές του μοντέλου στις διεθνείς σχέσεις. Τέλος, αναλύουμε μέσα από την οπτική της θεωρίας παιγνίων τις διαπραγματεύσεις μεταξύ Η.Π.Α. και Ηνωμένου Βασιλείου τη δεκαετία του 1960, σχετικά με τη δυνατότητα του Η.Β. για πυρηνική αποτροπή. Η δομή των κεφαλαίων της διατριβής έχει ως ακολούθως : Κεφάλαιο 1ο: Στο πρώτο κεφάλαιο γίνεται μια εισαγωγή και σύντομη περιγραφή των δομικών στοιχείων της θεωρίας παιγνίων καθώς και του ρόλου της σε σύγχρονες επιχειρησιακές εφαρμογές. Δίνονται γενικά παραδείγματα σε μια προσπάθεια ολοκλήρωσης του πλαισίου κατηγοριοποίησης και περιγραφής της διαδικασίας που ανά περίπτωση ακολουθεί. Τέλος, αναλύουμε παίγνια μηδενικού αθροίσματος. Κεφάλαιο 2ο: Στο κεφάλαιο αυτό επικεντρώνουμε στα παίγνια δύο προσώπων μη μηδενικού αθροίσματος και αναλύουμε γι’ αυτα την έννοια της ισορροπίας Nash. Aναφερόμαστε στα παίγνια μικτής στρατηγικής και παρουσιάζουμε εφαρμογές και τρόπους υπολογισμού των μικτών στρατηγικών για λύση παιγνίου μη μηδενικού αθροίσματος. Κεφάλαιο 3ο: Στο ¬κεφάλαιο αυτό επικεντρωνόμαστε στο πώς συντίθεται οι γνώμες ομάδας ώστε να προκύψει συλλογική γνώμη. Αναλύονται οι μέθοδοι Borda και Condorcet, ενώ παρουσιάζεται και το σχετικό θεωρητικό πλαίσιο. Οι μέθοδοι αυτοί σχετίζονται με τον τρόπο λήψης απόφασης σχετικά με την προτεραιοποίηση εναλλακτικών επιλογών / παραμέτρων. Κεφάλαιο 4ο: Στο κεφάλαιο αυτό μελετούμε την έννοια της διαπραγμάτευσης κατά τη θεωρία παιγνίων. Παρουσιάζονται μοντέλα διαπραγμάτευσης και εξηγούνται οι έννοιες των διαπραγματευτικών συνόλων, τα διαπραγματευτικά αξιώματα, η διαπραγματευτική λύση Nash, το σημείο απειλής και το γινόμενο Nash. Κεφάλαιο 5ο : Στο κεφάλαιο αυτό παρουσιάζουμε το πλαίσιο για την επιστημολογική αναπαράσταση παιγνίου. Παρουσιάζονται οι πεποιθήσεις (beleifs) των παικτών σχετικά με τα χαρακτηριστικά του αντίπαλου τους (αποφασιστικότητα, ορθολογισμός) σε περιβάλλον απροσδιοριστίας και περιγράφονται παίγνια διεθνών συγκρούσεων και διαπραγμάτευσης. Κεφάλαιο 6ο : Στο κεφάλαιο 6 εξηγούμε ιστορικά γεγονότα που αφορούν σε σχέσεις κρατών μέσα από το πρίσμα της θεωρίας παιγνίων.
Development of responsive biomimetic polymer surfaces
Authors: Φρυσάλη Μέλανη
Published: September 2021

Ο σχεδιασμός και η βελτιστοποίηση καινοτόμων, πολύ-λειτουργικών επιφανειών, οι οποίες θα έχουν την ικανότητα να αλλάζουν τις ιδιότητες διαβροχής τους και να μετατρέπονται από υπερ-υδρόφιλες σε υπερ-υδρόφοβες και υδατοαπωθητικές αποκρινόμενες σε ένα ή περισσότερα εξωτερικά ερεθίσματα, αποτελούν σημαντική επιστημονική πρόκληση. Το ενδιαφέρον σε αυτό το πεδίο έγκειται στο μεγάλο εύρος εφαρμογών που έχουν, το οποίο περιλαμβάνει διατάξεις μικροροής και “lab-on-chip”, μεταφορά φαρμάκων, βιοδιαχωρισμό, πρόσφυση κυττάρων, χημικές και βιοχημικές πύλες, ανάπτυξη αισθητήρων, αντιθαμβωτικά επιστρώματα και αυτό-καθαριζόμενες επιφάνειες.Στη παρούσα εργασία, ιεραρχικά δομημένες επιφάνειες με μικρο- και νάνο- δόμηση, παρασκευάστηκαν με ακτινοβόληση των ανόργανων επιφανειών με υπερ-βραχείς (femtosecond) παλμούς laser υπό ατμόσφαιρα αντιδρώντος αερίου. Αυτές οι ιεραρχικά δομημένες επιφάνειες, επικαλύφθηκαν στη συνέχεια με λειτουργικά επιστρώματα τα οποία εισήγαγαν την ικανότητα μεταβολής στις ιδιότητες διαβροχής. Για το σκοπό αυτό, πολυμερικά στρώματα αποκρίσιμα είτε στο pH (πολυ(2-βινυλοπυριδίνη), P2VP) είτε στη θερμοκρασία (πολυ(Ν-ισοπροπυλακρυλαμίδιο), PNIPAm), προσδέθηκαν στις σμιλευμένες επιφάνειες με τη μέθοδο “grafting to”. Παράλληλα, επιφάνειες αποκρίσιμες στην ακτινοβολία, παρασκευάστηκαν με τη χρήση λειτουργικών επιστρωμάτων οξειδίων του ψευδαργύρου, ZnO, με μια απλή διαδικασία sol-gel. Ο χαρακτηρισμός των επιφανειών πραγματοποιήθηκε με χρήση ηλεκτρονικής μικροσκοπίας σάρωσης ενώ η διαβροχή των επιφανειών εξετάστηκε με τη μέτρηση της γωνίας επαφής σταγόνων ύδατος επί των επιφανειών. Οι ιεραρχικά σμιλευμένες επιφάνειες πυριτίου τροποποιημένες με τα αντίστοιχα πολυμερή χρησιμοποιήθηκαν για εναπόθεση ινοβλαστών για χρονικό διάστημα επτά ημερών. Σκοπός της καλλιέργειας των κυττάρων αυτών στις επιφάνειες ήταν η μελέτη της συμπεριφοράς τους όσον αφορά την επιβίωση τους και του κυτταρικού πολλαπλασιασμού. Ο χαρακτηρισμός της κυτταρικής συμπεριφοράς μελετήθηκε με χρήση ηλεκτρονικής μικροσκοπίας σάρωσης.Παράλληλα μικροπηκτώματα που αποκρίνονται σε μεταβολές του pH, με ενσωματωμένους νανοκαταλύτες, χρησιμοποιήθηκαν ως μικρο-αντιδραστήρες για καταλυτικές αντιδράσεις. Για το σκοπό αυτό, τα πολυμερικά μικροπηκτώματα προσδέθηκαν σε επιφάνειες και ελέγχθηκε η σταθερότητά τους στις συνθήκες πρότυπης αντίδρασης. Σε όλες τις περιπτώσεις, οι επιφάνειες εξετάστηκαν ως προς την σταθερότητά τους σε επαναλαμβανόμενες εκθέσεις στα ερεθίσματα.
The social and educational dimension of the European Union sport policy and the impact at national level
Authors: Σακκά Σταυρούλα
Published: September 2021

Η παρούσα εργασία προσπαθεί να αναλύσει τις επιπτώσεις της Ευρωπαϊκής Ολοκλήρωσης στην χάραξη της αθλητικής πολιτικής που σχετίζεται με την κοινωνική και εκπαιδευτική πτυχή του αθλητισμού και να διαπιστώσει πώς και σε ποιό επίπεδο οι πρωτοβουλίες της Ευρωπαϊκής Ένωσης (Ε.Ε.), όπως αυτές προτείνονται στη Λευκή Βίβλο για τον Αθλητισμό, εφαρμόζονται σε εθνικό επίπεδο. Ο στόχος είναι να προσδιοριστούν οι πιέσεις της Ε.Ε., οι μηχανισμοί και ο βαθμός της αλλαγής σε εθνικό επίπεδο, υπό το πρίσμα της νέας αρμοδιότητας της Ε.Ε. στον τομέα του αθλητισμού μετά την επικύρωση της Συνθήκης της Λισαβόνας. Αυτό θα επιτευχθεί με τη χρήση του Εξευρωπαϊσμού ως οριζόντια διαδικασία «πολιτικής μάθησης» και θα αποτελέσει το θεωρητικό πλαισίο για τη μελέτη της επιδρασης της Ε.Ε. στην περίπτωση της Ελλάδας. Παρουσιάζεται μια ιστορική αναδρομή στις Ευρωπαϊκές πολιτικές εξελίξεις στον τομέα του αθλητισμου από το 1985. Διερευνάται ο ρόλος των θεσμικών οργάνων της Ε.Ε. που σχετίζονται με την χαραξη της αθλητικής πολιτικής, ενώ παρατίθεται μια επιστημονική αιτιολογία για την διαμόρφωση της πολιτικής ατζέντας για τον αθλητισμό και τη συμμετοχή των ενδιαφερόμενων φορέων του αθλητισμού σε ευρωπαϊκό επίπεδο. Παρουσιάζεται το θεσμικό πλαίσιο της ελληνικής αθλητικής πολιτικής με ιδιαίτερο ενδιαφέρον στον κοινωνικό και εκπαιδευτικό τομέα. Σχετικά με τη μεθοδολογία, η έρευνα αφορά στην περίοδο εφαρμογής των πρωτοβουλιών της Λευκής Βίβλου για τον Αθλητισμό 2007-2013. Πρόκειται για μια μελέτη περίπτωσης όπου γίνεται ποιοτική ανάλυση των εργαλείων ήπιας πολιτικής και νομοθέτησης της Ε.Ε., των πρωτογενών και δευτερογενών πηγών πληροφόρησης όπως είναι τα ευρωπαϊκά και εθνικά έγγραφα και οι συνεντεύξεις με πρόσωπα-κλειδιά χάραξης της αθλητικής πολιτικής. Ενώ κάποιος βαθμός εξευρωπαϊσμού είναι εμφανής στην περίπτωση της Ελλάδας, που αφορά στις ευκαιρίες χρηματοδότησης του αθλητισμού, τη μεταφορά γνώσης και διάδοσης πολιτικών πρακτικών μέσω της συνεργασίας των Κρατών Μελών, το δομημένο διάλογο, τη δικτύωση και την υιοθέτηση των γενικών στόχων πολιτικής της Ε.Ε. για τον αθλητισμό, παρατηρείται ότι οι προτιμήσεις, οι αξίες και οι δράσεις των εθνικών προσώπων της αθλητικής πολιτικής αποτελούν καθοριστικό παράγοντα για την έκβαση του Εξευρωπαϊσμού στην Ελλάδα.
Σύνθεση, χαρακτηρισμός και μελέτη της καταλυτικής δραστικότητας συμπλόκων του τύπου Μ(P,P)X2, M(P,E)X2 και M(E,E)X2, M = Ni, Pd, Pt, E = O, S, Se, X = Cl, Br
Authors: Σταματόπουλος Ιωάννης
Published: September 2021

Στην παρούσα διατριβή μελετήθηκε η σύνθεση δισχιδών υποκαταστατών τύπουφωσφόρου-αζώτου-φωσφόρου (P-N-P) και παρασκευάστηκαν τα αντίστοιχα σύμπλοκαNi(II), Pd(II) και Pt(II). Ο χαρακτηρισμός των συμπλόκων και των υποκαταστατώνπραγματοποιήθηκε με φασματοσκοπία υπερύθρου (IR) και πυρηνικού μαγνητικούσυντονισμού (NMR), ενώ για ορισμένα από τα σύμπλοκα επιτεύχθηκε η ανάλυση τηςκρυσταλλικής τους δομής με πειράματα περίθλασης ακτίνων-Χ. Τα σύμπλοκα πουπαρασκευάστηκαν με τον υποκαταστάτη (Ph2P)2N(CH2)3Si(OCH3)3 ακινητοποιήθηκανσε ανόργανο φορέα (STx μοντμοριλλονίτη). Σκοπός της ακινητοποίησης τωνσυμπλόκων ήταν η σύγκριση της καταλυτικής δράσης ανάμεσα στο ακινητοποιημένοσύμπλοκο (ετερογενής κατάλυση) και στο ελεύθερο σύμπλοκο (ομογενής κατάλυση)καθώς και η προσπάθεια ανακύκλωσης και επαναχρησιμοποίησης τουακινητοποιημένου συμπλόκου σε σειρά καταλυτικών αντιδράσεων.Η καταλυτική δραστικότητα των συμπλόκων μελετήθηκε κυρίως σε αντιδράσειςσχηματισμού δεσμών C−C. Τα σύμπλοκα του Ni(ΙΙ) μελετήθηκαν ως προς τηνκαταλυτική τους δράση σε αντιδράσεις Kumada και Suzuki-Μiyaura παρουσιάζονταςικανοποιητικά αποτελέσματα. Τα σύμπλοκα του Pd(ΙΙ) παρουσίασαν υψηλή καταλυτικήδραστικότητα σε αντιδράσεις σύζευξης Suzuki-Miyaura για διαφορετικά υποστρώματα,παρουσιάζοντας καταλυτική δραστικότητα σε θερμοκρασία 25 °C. Τέλος, η καταλυτικήδράση των συμπλόκων του Pt(ΙΙ) μελετήθηκε σε αντιδράσεις υδροφορμυλίωσης καιυδρογόνωσης.
Συμβολή στη βέλτιστη διαχείριση διεσπαρμένων ενεργειακών πόρων
Authors: Ασημακοπούλου Γεωργία
Published: September 2021

Η παρουσία Διεσπαρμένων Πόρων (ΔΠ) υπό τη μορφή ευέλικτων φορτίων και τοπικής παραγωγής στα συστήματα ηλεκτρικής ενέργειας θέτει σημαντικές προκλήσεις αναφορικά με τον τρόπο λειτουργίας των συστημάτων αυτών αλλά και αναφορικά με τον τρόπο ένταξης των πόρων στις διαδικασίες της αγοράς. Η παρούσα διδακτορική διατριβή εστιάζεται στην ανάλυση των επιπτώσεων σε επίπεδο συστήματος από τη λειτουργία τέτοιων πόρων αλλά και στον τρόπο ένταξής τους και λειτουργίας τους. Για τον σκοπό αυτό υλοποιείται αλγόριθμος ωριαίας ένταξης μονάδων και κατανομής φορτίου και εξετάζονται σενάρια μετατόπισης της ζήτησης από τις ώρες αιχμής στις ώρες εκτός αιχμής χωρίς μείωση της συνολικής ενέργειας. Στη συνέχεια, με εφαρμογή διεπίπεδου μοντέλου μελετάται η αλληλεπίδραση ενός Διαχειριστή ΔΠ, που λειτουργεί ως μεσάζων μεταξύ των ΔΠ και της αγοράς ηλεκτρικής ενέργειας, με τους πελάτες του. Με στόχο την ελαχιστοποίηση του κόστους προμήθειας του φορτίου του, ο Διαχειριστής ΔΠ αποφασίζει για τα βέλτιστα επίπεδα λιανικών τιμών και ενέργειας από το δίκτυο. Βάσει των τιμών αυτών, οι ΔΠ επιλέγουν τα βέλτιστα επίπεδα ενέργειας προς παραγωγή, κατανάλωση ή περικοπή. Ακολούθως, το πρόβλημα της συμμετοχής του Διαχειριστή ΔΠ στις διαδικασίες της Αγοράς μορφοποιείται ως διεπίπεδο μοντέλο λήψης αποφάσεων, με τις αποφάσεις του Διαχειριστή ΔΠ να επηρεάζονται πλέον όχι μόνο από τα χαρακτηριστικά των ΔΠ αλλά και από την εκκαθάριση της αγοράς ενέργειας στην οποία συμμετέχει υποβάλλοντας κατάλληλα διαμορφωμένες Δηλώσεις Φορτίου και Προσφορές Παραγωγής. Τέλος, διαμορφώνεται ως διεπίπεδο μοντέλο το πρόβλημα μίας ρυθμιστικής αρχής, υπεύθυνης για τον μακροπρόθεσμο σχεδιασμό ενός συστήματος ηλεκτρικής ενέργειας, που επιδιώκει να ενθαρρύνει τις επενδύσεις σε έργα αιολικής ενέργειας, σε τέτοιο βαθμό ώστε να επιτυγχάνεται η εξυπηρέτηση του φορτίου με το ελάχιστο κόστος.
Η επίδραση του συνδρόμου υπνικής - άπνοιας επί των αγγείων
Authors: Πανουτσόπουλος Αθανάσιος
Published: September 2021

ΣΚΟΠΟΣ: Η παρούσα εργασία μελετά: 1)την παρουσία φλεγμονής και δυσλειτουργίας των αγγείων σε πρωτοδιαγνωσμένους ασθενείς με ΣΑΑΥ χωρίς ιστορικό καρδιαγγειακών παθήσεων και 2)την επίδραση της θεραπευτικής εφαρμογής CPAP επί των διαταραχών αυτών.ΜΕΘΟΔΟΛΟΓΙΑ: Μελετήθηκαν 60 ασθενείς χωρίς ιστορικό καρδιαγγειακού νοσήματος, που είχαν κλινική υποψία ύπαρξης ΣΑΑΥ. Σε όλους έγινε πολυσωματογραφική μελέτη ύπνου. Η εκτίμηση της ενδοθηλιακής λειτουργίας έγινε με τη μέτρηση της ενδοθηλιο-εξαρτώμενης αγγειοδιαστολής (FMD) στη βραχιόνιο αρτηρία και της φλεγμονής με τη μέτρηση της C- αντιδρώσας πρωτείνης (CRP). Oι 23 συμμετέχοντες στη μελέτη είχαν ΑΗΙ<5 και δεν είχαν ΣΑΑΥ. Αυτοί αποτέλεσαν την ομάδα ελέγχου. Δέκα ασθενείς με ΑΗΙ 5-15 είχαν ήπιο ΣΑΑΥ και έλαβαν υγειϊνοδιαιτητικές οδηγίες σχετικά με τον τρόπο ζωής. Οι 27 ασθενείς που είχαν ΑΗΙ> 15 είχαν μέτριο/σοβαρό ΣΑΑΥ. Στους ασθενείς αυτούς έγινε θεραπευτική εφαρμογή CPAP επί 3 μήνες και ακολούθως επαναλήφθηκε η μέτρηση FMD, CRP και αρτηριακής πίεσης.ΑΠΟΤΕΛΕΣΜΑΤΑ:Οι ασθενείς με ΣΑΑΥ είχαν σημαντικά μικρότερες τιμές FMD και μεγαλύτερες τιμές CRP συγκριτικά με τις αντίστοιχες τιμές της ομάδας ελέγχου. Οι διαφορές αυτές υπήρχαν και για τις υποομάδες ασθενών με ήπιο και μέτριο/σοβαρό ΣΑΑΥ. Η εφαρμογή CPAP στους ασθενείς με μέτριο/σοβαρό ΣΑΑΥ βελτίωσε σημαντικά τις τιμές FMD και CRP. Παράλληλα η CPAP στους νορμοτασικούς αυτούς ασθενείς δεν επηρέασε σημαντικά τα επίπεδα των τιμών της αρτηριακής πίεσης. (Σε απόλυτες τιμές η συστολική αρτηριακή πίεση μειώθηκε κατά 2.5mmHg).ΣΥΜΠΕΡΑΣΜΑ:Σύμφωνα με τα αποτελέσματα της μελέτης σε πρωτοδιαγνωσμένους ασθενείς με ΣΑΑΥ χωρίς καρδιαγγειακό νόσημα, διαπιστώνεται η παρουσία ενδοθηλιακής βλάβης και συστηματικής φλεγμονής. Οι διαταραχές αυτές βελτιώνονται με την εφαρμογή CPAP. Η χρήση CPAP σε νορμοτασικούς ασθενείς με ΣΑΑΥ δεν επηρεάζει τα επίπεδα της αρτηριακής πίεσης.
Προκλινική δοκιμασία θεραπευτικής αναστολής των χημειοκινών MCP-1/5 σε πρότυπο κακοήθους υπεζωκοτικής συλλογής ποντικών
Authors: Καΐρη Χρυσούλα
Published: September 2021

Μέσω γενετικών παρεμβάσεων, έχει επιβεβαιωθεί ότι η χημειοκίνη CCL2 (C-C συνδεόμενη χημειοκίνη 2) επάγει το σχηματισμό κακοήθους υπεζωκοτικής συλλογής (ΚΥΣ) σε ανοσοεπαρκείς ποντικούς (C57BL/6). Διεξήχθησαν προκλινικές δοκιμασίες με στόχο την αξιολόγηση, δυνητικά θεραπευτικής δράσης μονοκλωνικού αντισώματος, που αναστέλλει τη CCL2 εναντίον του σχηματισμού ΚΥΣ. Προκλήθηκαν ΚΥΣ ή όγκοι στο δέρμα C57BL/6 μέσω ενδοϋπεζωκοτικής ή ενδοδερμικής χορήγησης κυττάρων αδενοκαρκινώματος πνεύμονα (LLC) ή παχέος εντέρου (MC38) ποντικού. Επίσης δημιουργήθηκαν ΚΥΣ από κύτταρα ανθρώπινου αδενοκαρκινώματος πνεύμονα (Α549) σε ανοσοκατασταλμένους ποντικούς (SCID). Θεραπευτικά χορηγήθηκαν ενδοπεριτοναϊκά εξουδετερωτικά αντισώματα εναντίον των CCL2 ή/και CCL12 ποντικού, ορθόλογο μόριο της CCL2, σε 10 ή 50 mg/kg ανά τριήμερο. Προς περιορισμό της ΚΥΣ από LLC, απαιτείται υψηλή δόση αντισωμάτων. Η εξουδετέρωση και των δύο χημειοκινών, αποδείχτηκε εξίσου ισχυρά ανασταλτική εναντίον της ΚΥΣ από LLC, και ανασταλτική της συσσώρευσης φλεγμονωδών κυττάρων και μαστοκυττάρων (MCs) στην υπεζωκοτική κοιλότητα (ΥΚ) των ποντικών. Τα anti-CCL2 η/και 12 ήταν αποτελεσματικά εναντίον της ΚΥΣ από MC38, και παρέτειναν την επιβίωση στα δύο συγγενικά πειραματικά μοντέλα. Η CCL2 αναστολή περιόρισε την ξενογενή ΚΥΣ από Α549 σε SCID, υποδεικνύοντας το ρόλο της CCL2 του ξενιστή στην πειραματική ΚΥΣ. Η CCL2/12 αναστολή συσχετίστηκε με αναστολή ανοσολογικών κι αγγειακών φαινομένων, σχετιζόμενων με την ΚΥΣ, όπως φλεγμονή, νεοαγγείωση κι εξαγγείωση πλάσματος στην ΥΚ. Θεραπευτική στόχευση των MCs περιόρισε την ΚΥΣ αναχαιτίζοντας και την αγγειακή υπερδιαπερατότητα. Η CCL2/12 αναστολή είναι αποτελεσματική εναντίον της πειραματικής ΚΥΣ, από κύτταρα αδενοκαρκινώματος ανθρώπου και ποντικού, ενώ ο ρόλος των MCs απαιτεί διερεύνηση. Οι στοχευμένες αντί-CCL2 θεραπείες είναι υποσχόμενες για μελλοντική χρήση εναντίον της ανθρώπινης ΚΥΣ.
Η επίδραση του ιπποφαούς στα αμφιβληστροειδικά κύτταρα, σε αμφιβληστροειδοπάθεια υπερτασικών αρουραίων
Authors: Μπούρας Κωνσταντίνος
Published: September 2021

Η μελέτη μας επιβεβαίωσε κατ’αρχήν οτι οι επίμυες που υποβάλονται σε νεφρεκτομή και λαμβάνουν υδατικό διάλυμα χλωριούχου νατρίου 1% αντί για νερό θα αναπτύξουν επιτυχημένα υπερτασική νόσο. Επιπλέον δεν παρατηρήσαμε στατιστικά σημαντική διαφορά στις συγκεντρώσεις της γλουταμινικής συνθετάσης μεταξύ των τριών ομάδων. Επομένως, στην περίπτωση της ισχαιμικής βλάβης του υπερτασικού αμφιβληστροειδούς, δεν υπάρχει μηχανισμός μείωσης του γλουταμικού μακροχρόνια και επομένως η βλάβη των γαγγλιακών κυττάρων από το ενδοκυττάριο γλουταμικό είναι αναπόφευκτη. Το ιπποφαές σε αυτή την περίπτωση δεν βοήθησε στην προστασία του αισθητηριακού αμφιβληστροειδή από την τοξικότητα του γλουταμικού. Επίσης στην παρούσα μελέτη παρατηρήθηκε στατιστικά σημαντική διαφορά στις συγκεντρώσεις της caspace-3 μεταξύ και των τριών ομάδων. Αυτό σημαίνει οτι στην περίπτωση της ισχαιμικής βλάβης του υπερτασικού αμφιβληστροειδούς, ενεργοποιήθηκε ο προγραμματισμένος κυτταρικός θάνατος και κατ’επέκταση η αμφιβληστροειδική βλάβη και στις δύο περιπτώσεις. Είναι όμως πολύ ενδιαφέρον πως στην ομάδα που ελάμβανε το ιπποφαές η ενεργοποίηση της caspace-3 ήταν στατιστικά σημαντικά μειωμένη. Ειναι σαφές λοιπόν πως το ιπποφαές σε αυτή την περίπτωση βοήθησε φανερά στην προστασία του αμφιβληστροειδή των επιμύων από την τοξικότητα και την πρόκληση του μηχανισμού της απόπτωσης. Επίσης επιβεβαιώθηκε ποσοτικά αλλά και ποιοτικά πως δεν υπήρξε στατιστικά σημαντική διαφορά στις συγκεντρώσεις της GFAP μεταξύ της ομάδας ελέγχου και της ομάδας που δεν ελάμβανε ιπποφαές. Υπήρξε όμως στατιστικά σημαντική διαφορά αυτών με την ομάδα που έπαιρνε ιπποφαές. Δείξαμε έτσι οτι η διαδικασία της γλοίωσης έχει σημαντικά αυξημένη δραστηριότητα στην ομάδα που λαμβάνει ιπποφαές. Η ανακάλυψη αυτή έχει διαφορετικές ερμηνείες. Φαίνεται πως το ιπποφαές για κάποιον άγνωστο έως τώρα λόγο επάγει την παραγωγή της GFAP και βοηθά στην αποκατάσταση των βλαβών του αιματο-αμφιβληστροειδικού φραγμού από την υπέρταση. Η υπερβολική δράση της GFAP μπορεί βέβαια μέσω της διαδικασίας της γλοίωσης να δημιουργήσει ουλοποίηση και να μην προσφέρει την δέουσα βοήθεια στην αποτελεσματική αποκατάσταση των αμφιβληστροειδικών βλαβών. Δείξαμε όμως πως η αντίδραση του οργανισμού με την παραγωγή της GFAP φαίνεται να αυξάνεται με την λήψη του ιπποφαούς. Η επιβεβαίωση των αποτελεσμάτων αυτών σε κλινικό επίπεδο θα είχε τεράστια σημασία. Το ιπποφαές θα μπορούσε πιθανόν να παίξει έναν σημαντικό ρόλο στην πρόληψη των βλαβών αλλά και την ενίσχυση της φαρμακευτικής αγωγής στην περίπτωση της υπερτασικής βλάβης του αμφιβληστροειδούς.
Ανάμειξη, ποιότητα υπηρεσιών και αφοσίωση πελατών κέντρων άσκησης και υγείας στην Ελλάδα
Authors: Ζουρνατζή Ελένη
Published: September 2021

Έρευνες στον ευρύτερο τομέα των επιχειρήσεων υποστηρίζουν πως η ποιότητα των υπηρεσιών και η ικανοποίηση των πελατών αποτελούν καθοριστικούς παράγοντες της αφοσίωσης τους έναντι του οργανισμού. Βασικός σκοπός αυτής της εργασίας ήταν η μελέτη της σχέσης μεταξύ της ποιότητας των παρεχόμενων υπηρεσιών, της ικανοποίησης και της ανάμειξης των μελών ιδιωτικών κέντρων άσκησης και υγείας, στο σχηματισμό της αφοσίωσης των αθλητικών καταναλωτών έναντι των υπηρεσιών των οργανισμών σεδιαχρονικό επίπεδο. Συνολικά στην έρευνα συμμετείχαν 274 μέλη γυμναστηρίου τα οποία αξιολογήθηκαν σε τρεις διαφορετικές χρονικές περιόδους, στην αρχή, στο μέσο και στοτέλος της ετήσιας συνδρομής τους. Τα αποτελέσματα της έρευνας έδειξαν πως το πλέγμα των σχέσεων μεταξύ των διαστάσεων της ποιότητας υπηρεσιών, της ικανοποίησης πελατών και της αφοσίωσης τους στον οργανισμό δεν είναι σταθερό αλλά διαμορφώνεται από τη χρονική στιγμή. Τέλος, αναλύονται και παρατίθενται οι πρακτικές εφαρμογές και οριοθετήσεις της έρευνας.
Modelling port cycles
Authors: Παφλιώτη Πέρσα
Published: September 2021

Εξ’ ορισμού ο οικονομικός κύκλος είναι το άθροισμα των κυκλικών διακυμάνσεων που παρατηρούνται σε διαφορετικές μακροοικονομικές δραστηριότητες. Αυτό αντανακλά ένα βασικό χαρακτηριστικό του οικονομικού κύκλου, γνωστό ως συμμεταβολή ή συγχρονισμό, όπου μακροοικονομικά μεγέθη μεταβάλλονται κατά τον ίδιο τρόπο λαμβάνοντας υπόψη πιθανές προπορείες και υστερήσεις στον χρονισμό. Αυτό το χαρακτηριστικό δείχνει ότι ενώ ο οικονομικός κύκλος σχετίζεται με την συνολική οικονομική δραστηριότητα, στην ουσία είναι το άθροισμα των κυκλικών διακυμάνσεων που παρατηρούνται σε πολλές επιμέρους οικονομικές δραστηριότητες. Ως εκ τούτου, αναπτύσσουμε, εξετάζουμε και αναλύουμε τα αποτελέσματα του πλαισίου εφαρμογής της θεωρίας συγχρονισμού των οικονομικών κύκλων στην λιμενική βιομηχανία. Οι λιμένες αποτελούν ένα νευραλγικό τομέα της οικονομίας που υπόκεινται σε βραχυχρόνιες διακυμάνσεις καθώς μεταφέρουν το μεγαλύτερο όγκο του διεθνούς εμπορίου.Η παρούσα έρευνα μέσω της εμπειρικής ανάλυσης συμβάλει στην παραγωγή γνώσης με την εφαρμογή της θεωρίας συγχρονισμού των οικονομικών κύκλων στην λιμενική δραστηριότητα. Η χρήση εμπειρικών μοντέλων διευκολύνει την καλύτερη κατανόηση της εξέλιξης του κλάδου και ταυτόχρονα μειώνει την αβεβαιότητα γεφυρώνοντας το χάσμα ανάμεσα στην θεωρία και την πράξη. Η διατριβή αποτελείται από τρεις ανεξάρτητες, αλλά αλληλένδετες, μελέτες σε τρεις σημαντικού τομείς:1. Την λεπτομερή εξέταση των λιμενικών κύκλων και την πιθανή συμμεταβολή τους με μακροοικονομικούς παράγοντες.2. Την ανίχνευση των παραγόντων που επηρεάζουν την παράλληλη συμπεριφορά των λιμένων σε παγκόσμια κλίμακα, και3. Την κυκλική αλληλεπίδραση στον λιμενικό όγκο εμπορευματοκιβωτίων σε επίπεδο λιμένα.
Μελέτη της ταχύτητας μετάδοσης του σφυγμικού κύματος (PWV) πριν και κατά τη διάρκεια της δοκιμασίας ψυχρού ύδατος και συσχέτιση των αποτελεσμάτων με τη μάζα της αριστερής κοιλίας και άλλους δείκτες ενδοθηλιακής δυσλειτουργίας σε ασθενείς με υπέρταση, υπέρταση και μεταβολικό σύνδρομο και υπέρταση και σακχαρώδη διαβήτη
Authors: Κεραμίδα Καλλιόπη
Published: September 2021

Η αρτηριακή υπέρταση (ΑΥ), το μεταβολικό σύνδρομο (ΜΣ) και ο σακχαρώδης διαβήτης τύπου 2 (ΣΔ2) είναι αλληλένδετες μεταβολικές διαταραχές, που λαμβάνουν διαστάσεις πανδημίας και σχετίζονται με υψηλό καρδιαγγειακό κίνδυνο. Από την άλλη, η σκληρία των μεγάλων αρτηριών αποτελεί ανεξάρτητο προγνωστικό παράγοντα, τόσο της ολικής, όσο και της καρδιαγγειακής θνησιμότητας. Ένας από τους δείκτες σκλήρυνσης των αγγείων, η ταχύτητα μετάδοσης του σφυγμικού κύματος (Pulse Wave Velocity, PWV) έχει δειχθεί ότι αυξάνεται παράλληλα με τον καρδιαγγειακό κίνδυνο. Η οξεία ενεργοποίηση του ΣΝΣ μέσω του κρύου μπορεί να επηρεάσει τις ελαστικές ιδιότητες των μεγάλων αγγείων. Σκοπός της μελέτης αυτής ήταν να εκτιμήσει πώς η συνύπαρξη του ΜΣ ή του ΣΔ2 με την ΑΥ επηρεάζει την αγγειακή αντιδραστικότητα στη διάρκεια της δοκιμασίας ψυχρού ύδατος (CPT). Στη μελέτη αυτή συμπεριλήφθηκαν 102 ασθενείς, που διακρίθηκαν σε τρεις ομάδες: 32 ασθενείς με ΑΥ στην Ομάδα 1, 38 ασθενείς με ΑΥ και ΜΣ στην Ομάδα 2 και 32 ασθενείς με ΑΥ και ΣΔ2 στην Ομάδα 3. Όλοι οι ασθενείς υποβλήθηκαν σε πλήρη εργαστηριακό έλεγχο, μέτρηση της ΣΑΠ, της ΔΑΠ και της ΚΣ, ενώ η λειτουργικότητα των αγγείων εκτιμήθηκε με την PWVc-f, πριν και κατά τη διάρκεια της CPT, η οποία μετρήθηκε αναίμακτα με το Complior. Στην ηρεμία η αρτηριακή σκληρία ήταν υψηλότερη στους μεταβολικά περισσότερο επιβαρυμένους ασθενείς της Ομάδας 3. Η CPT αύξησε σημαντικά την PWVc-f, αλλά και τις υπόλοιπες αιμοδυναμικές παραμέτρους σε όλες τις ομάδες υπερτασικών ασθενών, αλλά οι ασθενείς που είχαν μόνο ΑΥ (Ομάδα 1) εμφάνισαν σημαντικά μεγαλύτερη αύξηση της PWVc-f και της ΚΣ, συγκριτικά με τους ασθενείς με ΑΥ και ΣΔ2 (Ομάδα 3), ενώ αυτή η διαφορά δε σημειώθηκε στη μεταβολή της ΣΑΠ και της ΔΑΠ. Τέλος, δεν ανευρέθηκε καμία συσχέτιση της εκατοστιαίας μεταβολής της PWVc-f κατά τη CPT με τη μάζα της αριστερής κοιλίας σε καμία ομάδα και από τους νεότερους δείκτες ενδοθηλιακής δυσλειτουργίας (ουρικό οξύ, hs-CRP, ομοκυστεΐνη, ινωδογόνο), μόνο στους υπερτασικούς ασθενείς με μεταβολικό σύνδρομο (Ομάδα 2) σημειώθηκε συσχέτιση της εκατοστιαίας μεταβολής της PWVc-f κατά την CPT με την hs-CRP.Συνεπώς, η αύξηση του καρδιαγγειακού κινδύνου λόγω της συνύπαρξης του ΜΣ ή του ΣΔ2 με την ΑΥ εκφράζεται καλύτερα μέσω της PWVc-f, ενώ η μεταβολή της τελευταίας και της ΚΣ στη διάρκεια της CPT πιθανόν αντανακλά τη δυσλειτουργία του αυτόνομου νευρικού συστήματος ή αποτελεί απλά επιβεβαίωση του νόμου των αρχικών τιμών.
Μελέτη των μεταβολών ορισμένων λιπιδιακών παραμέτρων και του οξειδωτικού stress, πριν και με το πέρας της άσκησης, σε συγκεκριμένους αθλούμενους πληθυσμούς
Authors: Περρέα Αναστασία
Published: September 2021

A correlation between regular mild physical exercise and its positive effect on oxidative stress-induced diseases is well accepted. However, there is evidence that the acute post-exercise effects of strenuous activity may have be concerned as deteriorating factors for the oxidative status of the organism.We investigated the alternations of the levels of several oxidative stress markers (total peroxide capacity, MDA, PMN elastase, MPO) as well as lipid biomarkers (lipoproteins, apolipoproteins) which may be influenced by the generalized oxidative reactions in blood after vigorous physical activity, both aerobic and anaerobic.36 football (OSFP and PAO FC) and 12 basketball (Amarousion BC) (high school students) young professional athletes participated in the study. Blood samples were taken 40 minutes before and 15 minutes after the game.Before the game there was no significant difference in any of the measured parameters (apart from total and LDL cholesterol between the two types of exercise). Post-game measurements showed lowered levels of total peroxide capacity (ιmol/L) [78(51) vs 40(40)] and elevated levels of PMN elastase (ng/mL) [21(13) vs 27(25)], only in the football players. Fibrinogen and myeloperoxidase did not change significantly.Acute post-exercise effects on oxidative biomarkers are differentiated by the type and the duration of the exercise. Moreover, different pathways are activated by the induced oxidative stress every time, so there is not always an accordance of all respective markers.
Ο φόβος απώλειας του Σημαντικού Άλλου ως κίνητρο δημιουργίας
Authors: Μιχάλη Διονυσία
Published: September 2021

Στο παρόν πόνημα επιχειρήθηκε η εξέταση και η πειραματική διερεύνηση του θέματος: Ο Φόβος Απώλειας του Σημαντικού Άλλου ως κίνητρο Δημιουργίας -μια μελέτη του Φόβου Απώλειας μέσω των Εικαστικών και της Εικαστικής Ψυχοθεραπείας. Το όλο εγχείρημα είχε ως έναυσμα και εφαλτήριο παρατηρήσεις της ερευνήτριας κατά την επαγγελματική της δραστηριότητα σε ιδρυματικά και κλινικά ψυχοθεραπευτικά πλαίσια. Επί της ουσίας, βασίστηκε στο οπτικό υλικό που προέκυψε από την εφαρμογή της Εικαστικής Ψυχοθεραπείας στα προαναφερθέντα περιβάλλοντα. Στη συγκεκριμένη διατριβή παρατίθενται τόσο βιβλιογραφικά δεδομένα σε σχέση με τις έννοιες Φόβος Απώλειας, Απώλεια, Δημιουργικότητα και Εικαστική Ψυχοθεραπεία, όσο και τα πορίσματα που προέκυψαν από την ερευνητική προσέγγισή τους. Κατά τη διάρκεια της ερευνητικής διαδικασίας ακολουθήθηκε μια εξαιρετικά ενδιαφέρουσα πορεία διαμόρφωσης των πειραματικών εργαλείων. Σε μια πρώτη φάση, οργανώθηκε ένα βιωματικό σεμινάριο Εικαστικής Ψυχοθεραπείας με θέμα αυτό της παρούσας διατριβής. Στη συνέχεια, ακολούθησε η δημιουργία τριών ερωτηματολογίων, τα οποία εξετάστηκαν ως προς την εγκυρότητα και την αξιοπιστία τους. Συνοδεύτηκαν -κατά το τελικό στάδιο χορήγησης τους- από τέσσερις κάρτες της Δοκιμασίας Θεματικής Αντίληψης Τ.Α.Τ.. Τα μεθοδολογικά εργαλεία εμπλουτίστηκαν από εικόνες, οι οποίες αφορούσαν την εικαστική αναπαράσταση των υπό μελέτη εννοιών εκ μέρους των συμμετεχόντων στην έρευνα. Το γενικό συμπέρασμα που προέκυψε από όλη αυτή τη διαδρομή επιβεβαιώνει τις αρχικές ερευνητικές υποθέσεις ως προς το νόημα του όρου Απώλεια, ποιος μπορεί να είναι αυτός ο Σημαντικός Άλλος, η απουσία/έλλειψη του οποίου ισοδυναμεί με κλονισμό της πραγματικότητας του εκάστοτε ατόμου και του Είναι, και, τελικά, ποιος ο ρόλος των Δημιουργικών ανθρώπινων ικανοτήτων/δεξιοτήτων σε όλη αυτή τη διαδικασία. Ο μέγιστος-χείριστος φόβος Απώλειας των υποκειμένων του δείγματός διαπιστώθηκε ότι είναι η απώλεια του παιδιού ενός γονιού, όπου η έννοια Απώλεια ταυτίζεται με αυτή του θανάτου ή/και του αποχωρισμού. Η εις βάθος ανάλυση της προαναφερθείσας σχέσης παρατίθεται στο θεωρητικό τμήμα της διατριβής [βλ. ενότητα: Δημιουργικότητα και Ψυχανάλυση]. Η δημιουργική πλευρά της προσωπικότητας κινητοποιείται έντονα εν όψει μιας τέτοιου τύπου Απώλειας.
Μακροπρόθεσμη παρακολούθηση ασθενών με διορθωμένη χειρουργικά στένωση ισθμού αορτής
Authors: Ρουμπελάκης Απόστολος
Published: September 2021

Η Στένωση του Ισθμού της Αορτής αποτελεί μια συγγενή αγγειακήνόσο που αντιπροσωπεύει το 5-10% των συγγενών καρδιοπαθειών. Μετά από αρκετά χρόνια εφαρμογής διαφόρων τεχνικών, σήμερα η άμεσηχειρουργικήαντιμετώπισηαποτελείτηθεμέλιαλίθογιατηναποκατάσταση της ανωμαλίας αυτής.Έχει αποδειχθεί ότι η συγκεκριμένη νόσος έχει σοβαρά επακόλουθα.Η παραμένουσα υπέρταση, η επαναστένωση και οι αγγειακές διαταραχέςπουεκφράζονταιμετηνεμφάνισηκαρδιαγγειακώνσυμβαμάτωναποτελούν συχνά ευρήματα ακόμα και μετά από μια επιτυχή διόρθωση τηςβλάβης και χωρίς παραμένουσα υπέρταση.Το συγκεκριμένο φαινόμενο φαίνεται να αποδίδεται σε μηχανικέςκαι φλεγμονώδεις διαταραχές και αλλοιώσεις των αγγείων εγγύς της βλάβης, οι οποίες δεν φαίνεται να υποχωρούν ούτε μετά από μια επιτυχήεπέμβαση.Στοερευνητικόμέροςτηςπαρούσαςδιατριβήςαυτόεπιβεβαιώθηκε τόσο με τη μέτρηση φλεγμονωδών δεικτών όσο και με την χρήση πληθυσμογραφίας ροής και υπερήχων με τα οποία αποδείχθηκε η μηχανική διαταραχή των αγγείων αυτών.Ο κοινός αρτηριακός κορμός από την άλλη πλευρά αποτελεί μιαασυνήθη διαταραχήαφού αποτελεί κάτω από 3% των συγγενώνκαρδιοπαθειών.Καιεδώ ημακροπρόθεσμηπαρακολούθησηείναιεξέχουσας σημασίας,αφού η χρήση του ιδανικότερου μοσχεύματος γιατοποθέτηση στον χώρο εξώθησηςτης δεξιάς κοιλίας αποτελεί ένααντικείμενο που δεν έχει μελετηθεί σε βάθος χρόνου.Στοερευνητικότμήματηςδιατριβήςμελετήθηκανταμακροπρόθεσμα αποτελέσματα διόρθωσης κοινού αρτηριακού κορμού με τοποθέτηση ομοιμοσχευμάτων, τόσο αορτικών όσο και πνευμονικών. Το κομμάτιαυτότηςδιατριβήςεκπονήθηκεσεσυνεργασίαμετηνΚαρδιοχειρουργική κλινική του Southampton University Hospital.Παράλληλα γίνεται μια ανασκόπηση τηςσχετικής βιβλιογραφίαςπου αποδεικνύουν συνολικά την αναγκαιότητα της μακροπρόθεσμηςπαρακολούθησης των ασθενών αυτών.
Παράγοντες κινδύνου χαμηλής οστικής μάζας
Authors: Χριστοδούλου Σωτήριος
Published: September 2021

Η αξιολόγηση των έξι διαγνωστικών μέσων οστεοπόρωσης σε μετεμμηνοπαυσιακές γυναίκες. Μελέτες απέδειξαν την αξία των νευρωνικών δικτύων στην τεχνολογία των υπολογιστών,επιβεβαιώνοντας τη σχέση μεταξύ των παραγόντων κινδύνου και την έκβαση των ερευνών στον τομέα της οστεοπόρωσης.Τα νευρωνικά δίκτυα θα μπορούσαν να χρησιμεύσουν ως εναλλακτικό εργαλείο για να ελέγξουν το άτομο που θα πρέπει να οδηγηθεί στην DXA.Τα δεδομένα σχετικά με τους παράγοντες κινδύνου οστεοπόρωσης συλλέχθηκαν προοπτικά από 1000 μετεμμηνοπαυσιακές γυναίκες ηλικίας 42 έως 87 ετών οι οποίες υποβλήθηκαν σε έλεγχο DXA. Τα εργαλεία ελέγχου παραγόντων κινδύνου οστεοπόρωσης εφαρμόστηκαν σε αυτό το δείγμα, αξιολογώντας τις επιδόσεις τους και επιλέγοντας το καταλληλότερο εργαλείο για τον πληθυσμό τηςμελέτης. Προσπαθώντας να μετρηθεί η ακρίβεια του t-score χρησιμοποιήθηκαν τα νευρωνικά δίκτυα. Το πιο σημαντικό εργαλείο ελέγχου για την κατάσταση της οστεοπόρωσης ήταν το SCORE, το οποίο είχε μια περιοχή κάτω από την καμπύλη (AUC) 0.678, μια ευαισθησία 72% και ακρίβεια 72%, με σημείο αποκοπής 20.75. Το πιο σημαντικό εργαλείο ελέγχου για τον κίνδυνο οστεοπόρωσης ήταν το εργαλείο OST, το οποίο είχε μια AUC 0.643, ευαισθησία 77% και ακρίβεια 46%, με σημείο αποκοπής -2.9. Από τα τεχνητά νευρωνικά δίκτυα, το MLP έδειξε ταξινόμηση 71.33% και το RBF 75.52%. Μερικά μέσα κλινικού κινδύνου χρησιμοποιούνται και επιδεικνύουν συνήθως υψηλή ευαισθησία για τη διάκριση των ατόμων με εξακριβωμένη DXA- οστεοπόρωση ή μειωμένη οστική πυκνότητα.Η αξιολόγηση των νευρωνικών δικτύων στην οστική νόσο, την πρόβλεψη του κινδύνου κατάγματος και τη διάγνωση της οστεοπόρωσης είναι από τα σημαντικότερα σημεία έρευνας και μελέτης.
Διερεύνηση της πιθανής κλινικής, βιολογικής και προγνωστικής σημασίας της παρουσίας αμιγώς μονοκλωνικής ανοσοσφαιρίνης στις πλασματοκυτταρικές δυσκρασίες και τα Β-λεμφοϋπερπλαστκά νοσήματα
Authors: Κουλιέρης Ευστάθιος
Published: September 2021

Οι ανοσοσφαιρίνες παράγονται από τελικά διαφοροποιημένα Β Λεμφοκύτταρακαι συμμετέχουν στην πρωτογενή και δευτερογενή ανοσολογική απάντηση. ΟιΠλασματοκυτταρικές δυσκρασίες και τα Β-Λεμφοϋπερλαστικά νοσήματααποτελούν πρότυπα νοσήματα, όπου έχουμε παραγωγή μονοκλωνικώνανοσοσφαιρινών, ενώ σε πολλά από αυτά ανευρίσκονται μειωμένα επίπεδαπολυκλωνικών αντισωμάτων.Μελετήθηκαν ασθενείς με Πολλαπλούν Μυέλωμα στη διάγνωση και τηνπορεία, με Μακροσφαιριναιμία του Waldenström στη διάγνωση, με ΧρόνιαΛεμφογενή Λευχαιμία και με Λέμφωμα Οριακής Ζώνης επίσης στη διάγνωση.Σκοπός ήταν να διερευνηθεί αν οι παραγόμενες ανοσοσφαιρινώναντικατοπτρίζουν στοιχεία της παθογένειας και της κλινικής συμπεριφοράςτων νοσημάτων αυτών. Ο προσδιορισμός των Igs πραγματοποιήθηκε μεκλασσική νεφελομετρία καθώς και με τις νέες μεθόδους HevyliteTM.Βρέθηκε σε όλα τα νοσήματα συσχέτιση των HLC και του λόγου HLCR μεπαράγοντες νόσου, ενώ σε πολλά από αυτά φαίνεται να έχουν και προγνωστική αξία.Παράλληλα μελετήθηκαν οι κυτταροκίνες διαλυτός-Syndecan-1, BLys καιTGF-β1 σε σχέση με το ρόλο τους στα παραπάνω νοσήματα και τηνπαραγωγή των ανοσοσφαιρινών. Βρήκαμε ότι όλοι οι παραπάνω βιολογικοίπαράγοντες σχετίστηκαν σε διαφορετικά νοσήματα με διαφορετικούςπαράγοντες νόσου και με την παραγωγή τόσο των μονοκλωνικών όσο καιτων πολυκλωνικών Igs.Προτείνεται ο προσδιορισμός των ανοσοσφαιρινών με νέες μεθόδους, καθώςπροσφέρουν χρήσιμες πληροφορίες ως προς την συμπεριφορά τωννοσημάτων αυτών.
Υπερηχοκαρδιογραφική μελέτη της διαστολικής λειτουργίας της αριστερής και δεξιάς κοιλίας σε ασθενείς με υπερθυρεοειδισμό
Authors: Αροδίτης Κωνσταντίνος
Published: September 2021

Σε αντίθεση με άλλες μορφές του υπερθυρεοειδισμού, η νόσος του Graves μπορεί να εκδηλωθεί με μια διαταραγμένη συστολική λειτουργία όπως φαίνεται από τη μελέτη μας. Βρήκαμε επίσης μια διαστολική δυσλειτουργία που βελτιώθηκε μετά τη θεραπεία. Τα αποτελέσματα καταδεικνύουν ότι οι συμβατικοί ηχωκαρδιογραφικοί δείκτες δεν απεικονίζουν με ακρίβεια τις ενδογενείς ιδιότητες του καρδιακού μυός, τις συνιστώσες της μυοκαρδιακής κίνησης κατά τη συστολή και την διαστολή καθώς και την τμηματική λειτουργικότητα. Έτσι με τις νέες τεχνικές μυοκαρδιακής απεικόνισης έχουμε καλύτερη κατανόηση της παθοφυσιολογίας ,πιο ακριβή και πρώιμη διάγνωση των καρδιακών παθήσεων. Πέρα όμως από την οφειλόμενη στον υπερθυρεοειδισμό μυοκαρδιακή δυσλειτουργία στους ασθενείς αυτούς υπάρχουν και άλλοι μηχανισμοί που είναι δυνατόν να ερμηνεύσουν την εμφάνιση δύσπνοιας, ή δυσανοχής στην κόπωση. Το σύνδρομο αληθούς καρδιακής ανεπαρκείας στον υπερθυρεοειδισμό είναι συχνά αποτέλεσμα ταχυμυοπάθειας, λόγω εμμένουσας φλεβοκομβικής ταχυκαρδίας ή ταχείας κολπικής μαρμαρυγής .Ένα από τα προβλήματα στον υπερθυρεοειδισμό είναι η μη έγκαιρη διάγνωση και θεραπεία της συνοδού καρδιοπάθειας. Περίπου οι μισοί ασθενείς με συμπτώματα καρδιακής ανεπάρκειας έχουν φυσιολογικό κλάσμα εξώθησης. Στους ασθενείς αυτούς τίθεται η διάγνωση της διαστολικής καρδιακής ανεπάρκειας. Η μελέτη της διαστολικής λειτουργίας της αριστερής και δεξιάς κοιλίας συμβάλλουν στη διάγνωση της υποκείμενης καρδιακής νόσου, στην εκτίμηση των πιέσεων. Οι ασθενείς με νόσο του Graves επιδέχονται μεταβολές και αλλαγές στην δομή και την λειτουργικότητα της αριστερή και δεξιάς κοιλίας που αποκαθίστανται μετά τη θεραπεία. Έχουμε βρει μια σημαντική συσχέτιση μεταξύ των επιπέδων των θυρεοειδικών ορμονών και της διαστολικής λειτουργίας, αλλά και μια ισχυρή συσχέτιση μεταξύ των επιπέδων της FT4 στον ορό και του IVST αλλά και των επίπεδων της FT4 και του SRIVRT. Επιπλέον, παρατηρήθηκε στατιστικά σημαντική θετική συσχέτιση μεταξύ της FT4 και του TAPSE. Η απουσία σημαντικών αλλαγών –μεταβολών στο strain rate imaging στο ακτινικό και το κυκλοτερές strain στην παρούσα μελέτη είναι μοναδική δεν έχει αναφερθεί αλλού και χρήζει περαιτέρω έρευνας και αξιολόγησης στους ασθενείς με νόσο Graves’. Είναι η πρώτη μελέτη που αναλύει την επίδραση της περίσσειας των θυρεοειδικών ορμονών πάνω στην αριστερή αλλά και δεξιά καρδιακή λειτουργία και δομή σε νεοδιαγνωσθέντες υπερθυρεοειδικούς χρησιμοποιώντας 2D STE. Οι ασθενείς με νόσο του Graves’ παρουσίασαν αλλαγές στην αριστερή αλλά και δεξιά δομή και λειτουργικότητα .Μετά από 6 μήνες θυρεοστατικής θεραπείας οι ασθενείς αυτοί παρουσίασαν μια βελτίωση τόσο στην διαστολική λειτουργία όσον και στην δεξιά συστολική λειτουργία καθώς και στους δομικούς παράγοντες της αριστερής κοιλίας.
Φωτονικές δομές για τον έλεγχο των ηλεκτρομαγνητικών κυμάτων στη νανοκλίμακα
Authors: Αλμπάνης Ευάγγελος
Published: September 2021

Η αλληλεπίδραση των ηλεκτρομαγνητικών (ΗΜ) κυμάτων με υλικά δομημένα στη νανοκλίμακα αποτελεί το κύριο αντικείμενο της νανοφωτονικής, που είναι το σημείο συνάντησης της παραδοσιακής οπτικής με τη νανοτεχνολογία, και είναι σήμερα ένας ταχύτατα αναδυόμενος ερευνητικός κλάδος. Εν γένει, τα νανοϋλικά με διαστάσεις συγκρίσιμες με το μήκος κύματος του φωτός, σε συνδυασμό και με την ανάπτυξη σύγχρονων μεθόδων σχηματοποίησης στη νανοκλίμακα, προσφέρουν νέες δυνατότητες χειρισμού της μετάδοσης, της εκπομπής, της ενίσχυσης, της ανίχνευσης και της διαμόρφωσης της ΗΜ ακτινοβολίας. Τα ζητήματα αυτά παρουσιάζουν ιδιαίτερα μεγάλο ενδιαφέρον τελευταία λόγω της ανάγκης για εφαρμογές όπως είναι τα οπτικά κυκλώματα, οι οπτικοί αισθητήρες και ανιχνευτές, οι οπτικές παγίδες, οι ηλιακές κυψελίδες και πολλά άλλα τα οποία αλλάζουν δραστικά πολλές πτυχές της καθημερινότητάς μας μέσω νέων συσκευών και υπηρεσιών που μπορούν να βελτιώσουν τομείς όπως η διάγνωση και θεραπεία ασθενειών, το περιβάλλον, η ασφάλεια, οι επικοινωνίες, και όχι μόνο.Η παρούσα διατριβή προσπαθεί να απαντήσει στην ανάγκη για αποδοτικότερο έλεγχο των ΗΜ κυμάτων στη νανοκλίμακα, μέσα από τη μελέτη και το σχεδιασμό φωτονικών περιοδικών δομών και επιφανειών για την οδήγηση και τη δέσμευση του φωτός, όπως είναι οι φωτονικές μεμβράνες, αλλά και πιο σύνθετων μεταλλο-διηλεκτρικών νανοδομών για την ενίσχυση και τον εντοπισμό του πεδίου σε διαστάσεις πολύ μικρότερες του μήκους κύματος. Επίσης, γίνεται μια ενδελεχής μελέτη γύρω από το πρόβλημα της ενίσχυσης της αλληλεπίδρασης ΗΜ και ακουστικών κυμάτων, αλλά και του ελέγχου της αυθόρμητης εκπομπής του φωτός, σε δομές που εντοπίζουν ταυτόχρονα φωτόνια και φωνόνια σε κοιλότητες συντονισμού. Η εργασία μας είναι θεωρητική και υπολογιστική, με τη χρήση της στρωματικής μεθόδου πολλαπλής σκέδασης για την επίλυση των εξισώσεων του Maxwell, την οποία επεκτείναμε κατάλληλα για τον υπολογισμό του πεδίου και την εύρεση των δέσμιων καταστάσεων σε περιοδικά συστήματα. Τα αποτελέσματά μας είναι άμεσα συγκρίσιμα με πειραματικές εργασίες από τη διεθνή βιβλιογραφία και η μελέτη μας αποσκοπεί στο σχεδιασμό και τη βελτιστοποίηση φωτονικών δομών που μπορούν να υλοποιηθούν με τη σημερινή νανοκατασκευαστική τεχνολογία.
Διερεύνηση της προσθήκης βιοαιθανόλης και ΕΤΒΕ στην παραγωγή ανανεώσιμων βενζινών
Authors: Ντάλλη Δήμητρα
Published: September 2021

Σκοπός αυτής της διδακτορικής διατριβής ήταν η εξέταση της επίδρασης των οξυγονούχων ενώσεων στα φυσικοχημικά χαρακτηριστικά μιγμάτων με συστατικά βενζίνης. Τα οξυγονούχα συστατικά σήμερα έχουν σημαντικό ρόλο στην παραγωγή της βενζίνης, όχι μόνο επειδή βελτιώνουν τις ιδιότητες του προϊόντος, όπως τον αριθμό οκτανίου, αλλά επειδή συμβάλλουν στην καλύτερη καύση της βενζίνης στον κινητήρα μειώνοντας τις εκπομπές του μονοξειδίου του άνθρακα και των άκαυστων υδρογονανθράκων, ελαχιστοποιώντας κατ’ αυτόν τον τρόπο τις εκπομπές πτητικών οργανικών ενώσεων και συνεισφέροντας στην μείωση των περιβαλλοντικών επιπτώσεων από την χρήση των ορυκτών καυσίμων.Η βενζίνη παράγεται με την ανάμιξη συστατικών από διαφορετικές διεργασίες του διυλιστηρίου, που έχουν διαφορετικές ιδιότητες και αναμιγνύονται σε διάφορες αναλογίες, ώστε να ικανοποιούν τις προδιαγραφές της εμπορικής αμόλυβδης βενζίνης.
Αλδοστερονισμός και βλάβη στα όργανα-στόχους σε ασθενείς με πρωτοπαθή υπέρταση
Authors: Τζάμου Βασιλική
Published: September 2021

Εισαγωγή: Η σημασία της αλδοστερόνης ως κύρια ορμόνη του συστήματος ρενίνης αγγειοτασίνης αλδοστερόνης στην ιδιοπαθή υπέρταση αποκτά σήμερα ιδιαίτερο ενδιαφέρον. Ο στόχος της παρούσας μελέτης ήταν να διερευνηθεί η επίδραση του υποκλινικού υπεραλδοστερονισμού στα όργανα στόχος σε ασθενείς με πρωτοπαθή, ανεπίπλεκτη αρτηριακή υπέρταση. Υλικό και Μέθοδοι: Στη μελέτη περιελήφθησαν 1.310 υπερτασικοί ασθενείς. Οι ασθενείς αξιολογήθηκαν με το ιατρικό ιστορικό, με επαναλαμβανόμενες μετρήσεις της αρτηριακής πίεση γραφείου και 24-ωρης καταγραφής, τη φυσική εξέταση και τον πλήρη εργαστηριακό έλεγχο συμπεριλαμβανομένων αλδοστερόνης σε 24-h συλλογή ούρων(αλδο24), της αλδοστερόνης του ορού (αλδο) και της δραστηριότητας ρενίνης πλάσματος (ΔΡΠ), μετρούμενα σε πρωινά δείγματα. Ασθενείς με υποψία πρωτοπαθούς ή δευτεροπαθούς υπεραλδοστερονισμού αποκλείστηκαν από τη μελέτη. Όλοι οι ασθενείς υπεβλήθηκαν σε πλήρη κλινικό και εργαστηριακό έλεγχο, όπου επιβεβαίωσε την παρουσία της πρωτοπαθούς υπέρτασης. Οι ασθενείς χωρίστηκαν σύμφωνα με την ΔΡΠ (υψηλό ΔΡΠ > 1ngml-1h-1, χαμηλό ΔΡΠ <1ngml-1h-1) και τα αλδο24 επίπεδα (υψηλή αλδο24> 12 αλλά <24 μg ανά 24 ώρες, χαμηλό αλδο24 <12 μg ανά 24 ώρες) σε τέσσερις ομάδες καθώς και σύμφωνα με τα ΔΡΠ τεταρτημόρια, τα αλδο24 τεταρτημόρια, τα aldo τεταρτημόρια και τα τεταρτημόρια του κλάσματος της αλδο προς την ΔΡΠ (ARR). Σε κάθε ασθενή έγινε καταγραφή της αρτηριακής πίεσης 24ώρου για να επιβεβαιωθεί η νόσος, και στη συνέχεια οι ασθενείς ομαδοποιήθηκαν σε extreme dippers, dippers, non dippers και reverse dippers. Ακολούθως, έγινε μέτρηση της ταχύτητας του σφυγμικού κύματος και των ανακλώμενων κυμάτων, με σκοπό την εκτίμηση της αρτηριακής σκληρίας, ηχοκαρδιογραφικός έλεγχος για την αξιολόγηση δομής και λειτουργίας της αριστερής κοιλίας, συλλογή ούρων 24ώρου για τον προσδιορισμό αλδοστερόνης (αλδο 24), κρεατινίνης, μικρολευκωματίνης καθώς και της α1 μικροσφαιρίνης. Επίσης, έγινε πλήρης εργαστηριακός έλεγχος για αξιολόγηση της νεφρικής λειτουργίας και την διερεύνηση του μεταβολισμού της γλυκόζη. Αποτελέσματα: Στην παρούσα διατριβή οι δείκτες που συνδέονται με την βλάβη στα όργανα στόχους σχετίζονται θετικά με την αύξηση των επιπέδων της αλδοστερόνης μετά την διόρθωση για συγχυτικούς παράγοντες. Συμπέρασμα: Το κύριο εύρημα της μελέτης είναι ότι σε ασθενείς με πρωτοπαθή υπέρταση που δεν λάμβαναν αντιυπερτασική αγωγή, οι ασθενείς που ανήκουν στην ομάδα με περισσότερο ενεργοποιημένο τον άξονα ΣΡΑΑ είναι οι περισσότερο «επιβαρημένοι».
Μνημονικοί τόποι και δημόσια ιστορία του Β’ Παγκοσμίου Πολέμου στην Ελλάδα
Authors: Δρουμπούκη Άννα-Μαρία
Published: September 2021

Η μεταπολεμική πορεία της Ελλάδας βασίστηκε στις εμπειρίες του πολέμου και της Κατοχής. Μετά τον πόλεμο, όλες ανεξαιρέτως οι πολιτικές δυνάμεις επιζήτησαν να προσδιοριστούν μέσα από τη διαχείριση των εμπειριών της Κατοχής και της Αντίστασης. Το 1989, ειδικότερα, σηματοδότησε μια νέα περίοδο αυτοπροσδιορισμού για ολόκληρη την Ευρώπη. Ποτέ άλλοτε δεν είχαμε τόση προσφορά ιστορίας. Ωστόσο, στην Ελλάδα δεν έχουμε καταφέρει -σε αντίθεση με τη Γερμανία, που «τακτοποίησε» τους λογαριασμούς της με το ένοχο παρελθόν της- να συγκροτήσουμε ενιαίο συναινετικό μνημονικό αφήγημα. Οι «μάχες για την ιστορία» και η εκρηκτική δημόσια χρήση της ιστορίας καταδεικνύουν ότι η περίοδος της ναζιστικής Κατοχής βρίσκεται μονίμως πλέον στο επίκεντρο της συλλογικής μνήμης και των αναπαραστάσεων μας για τον 20ό αιώνα.Συχνά γίνεται λόγος για τη μνήμη του πολέμου στην Ελλάδα, χωρίς όμως να έχει αναπτυχθεί, πέρα από τις σχετικές αναφορές, σοβαρός προβληματισμός γύρω από τις πολιτικές της μνήμης και τη διαχείριση του παρελθόντος. Ιδιαίτερα η μελέτη των τόπων μνήμης αποτελεί «παρθένο» έδαφος στην πλούσια πλέον ελληνική ιστοριογραφία γύρω από τη δεκαετία του '40. Στη διατριβή εγείρονται πολλά ζητήματα «άβολα» και αδιερεύνητα - μεταξύ Ελλήνων και Γερμανών, μεταξύ Ελληνοεβραίων και υπόλοιπων Ελλήνων, καθώς και μεταξύ των δύο μεγάλων ενδοελληνικών παρατάξεων· αποδομούνται παγιωμένοι μύθοι και ανασυστήνεται η χρονική πορεία της δημιουργίας τους. Με κεντρική ιδέα ότι η κατανόηση του παρελθόντος είναι το κλειδί για τη νοηματοδότηση του παρόντος, διερευνάται το φαινόμενο της «δεύτερης ζωής» των γεγονότων του Β' Παγκοσμίου Πολέμου και ανιχνεύονται τα άγνωστα ίχνη των κατοχικών μνημονικών τόπων στην Ελλάδα, μέσα από μια συγκριτική ματιά με την υπόλοιπη Ευρώπη. Ενδεικτικά παραδείγματα αποτελούν το στρατόπεδο Χαϊδαρίου -το μεγαλύτερο στρατόπεδο συγκέντρωσης στην κατεχόμενη Ελλάδα-, το στρατόπεδο Παύλου Μελά στη Θεσσαλονίκη, αλλά και τόποι όπως το Σκοπευτήριο Καισαριανής -σύμβολο του αντιστασιακού αγώνα-, τα μνημεία Ολοκαυτώματος, τα γερμανικά στρατιωτικά νεκροταφεία, καθώς και τα Καλάβρυτα, με τη διαιρεμένη μνήμη που επικρατεί μέχρι σήμερα για τα γεγονότα του Δεκεμβρίου του '43
Λιποκυτοκίνες και αυξητικοί παράγοντες του ενδοθηλίου σε γυναίκες με σύνδρομο πολυκυστικών ωοθηκών
Authors: Δάμπαλα Καλλιόπη
Published: September 2021

Σκοπός της παρούσας μελέτης ήταν ο προσδιορισμός των επιπέδων της λιποκυττοκίνης βισφατίνης και των αυξητικών παραγόντων του ενδοθηλίου, του αγγειακού ενδοθηλιακού παράγοντα και της μεταλλοπρωτεϊνάσης -9 σε γυναίκες με PCOS και δευτερευόντως, η διερεύνηση του πιθανού ρόλου τους ως πρώϊμων δεικτών ενδοθηλιοπάθειας στο PCOS.Η μελέτη ήταν μελέτη ασθενών-μαρτύρων, δεδομένης χρονικής στιγμής και η διεξαγωγή της πραγματοποιήθηκε στην Α΄ Μαιευτική-Γυναικολογική Κλινική του ΑΠΘ. Συμμετείχαν 84 γυναίκες, 42 με PCOS και 42 μάρτυρες. Η διάγνωση του PCOS έγινε σύμφωνα με τα κριτήρια Rotterdam (2003). Προσδιορίστηκαν στον ορό τα βασικά επίπεδα της FSH, LH, PRL, TESTO, Δ4Α, DHEA-S, 17-OH-PRG, SHBG, TSH και fT4 της βισφατίνης, του αγγειακού ενδοθηλιακού αυξητικού παράγοντα και της μεταλλοπρωϊνάσης -9. Τα αποτελέσματα της μελέτης συνοψίζονται ως εξής: Δεν παρατηρήθηκαν στατιστικά σημαντικές διαφορές στα ανθρωπομετρικά χαρακτηριστικά, των δύο ομάδων. H ανάλυση των επιπέδων των ορμονικών χαρακτηριστικών των γυναικών με PCOS και η σύγκρισή τους με τα αντίστοιχα από την ομάδα ελέγχου, εμφανίζει στατιστικά σημαντική διαφορά για τις παραμέτρους LH (p=0,.002), Δ4-Α (p=0,.029), TESTO (p=0,.0005) και του δείκτη υπερανδρογοναιμίας FAI (p=0,.014). Προκειμένου να αξιολογηθούν οι διαγνωστικές επιδόσεις στην βιοχημική υπερανδρογοναιμία της βισφατίνης, του VEGF και της MMP-9 συγκριτικά με τις κυριότερες διαγνωστικές παραμέτρους της μελέτης (testo και FAI) διενεργήθηκαν καμπύλες ROC. Διαπιστώθηκε ότι και οι τρεις παράμετροι δεν διαφέρουν σημαντικά στην προγνωστική τους αξία ως δείκτες βιοχημικής υπερανδρογοναιμίας στις γυναίκες με PCOS (p=0,117, p<0,2, p<0,2, αντίστοιχα). Στην παρούσα μελέτη, προσδιορίστηκαν υψηλότερα τα επίπεδα, της βισφατίνης ορού σε γυναίκες με PCOS από εκείνα των μαρτύρων (p=0,019), του VEGF ορού (p=0,001) και της MMP-9 ορού (p=0,002).